তন্দুরি শব্দটা শুনলেই চোখে ভেসে ওঠে জিভে জল আনা চিকেন তন্দুরির চেহারা। মুরগির তন্দুরি অবশ্যই স্বাদে মজাদার, তবে সমান মজাদার প্রন তন্দুরিও। প্রন তন্দুরি শুনেই বুঝি ভাবছেন তৈরি করতে বিশাল মাটির তন্দুর লাগবে, কিংবা লাগবে ওভেন? একদম নয়! আপনার সাধারণ গ্যাসের চুলাতেই তৈরি করে নিতে পারবেন মজাদার প্রন তন্দুরি। আর স্বাদটাও হবে একদম রেস্তরাঁর মত, একদম ঝটপট উপায়ে। পরিবেশন করতে পারবেন ফ্রাইড রাইস বা পোলাওর সাথে। কেবল একটু সালাদের সাথেও স্বাদ হবে চমৎকার।